|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_.\_\_\_\_\_\_\_\_** |  **Nr. GND/2025/** |
|  |  **(protokols Nr.; .p.)** |

**Par Gulbenes novada pašvaldības** **vides aizsardzības jautājumu**

**komisijas apstiprināšanu**

Gulbenes novada pašvaldības dome izskata priekšlikumu apstiprināt jaunu Gulbenes novada pašvaldības vides aizsardzības jautājumu komisijas sastāvu.

Saskaņā ar likuma “Par interešu konflikta novēršanu valsts amatpersonu darbībā” 8.1. panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Laimas Šmites-Ūdres amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Gulbenes novada Centrālās pārvaldes Īpašumu pārraudzības nodaļas ainavu arhitektes un Gulbenes novada pašvaldības vides aizsardzības jautājumu komisijas locekles amatus, pamatojoties uz likuma “Par interešu konflikta novēršanu valsts amatpersonu darbībā” 4.panta otro daļu, 7.panta sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1.panta piektās daļas 1. un 2.punktu, izvērtējot konstatētos faktiskos apstākļus, secināms, ka Laimas Šmites-Ūdres amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Izvērtējot Evitas Kokares amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Gulbenes labiekārtošanas iestādes personāla speciālistes un Gulbenes novada pašvaldības vides aizsardzības jautājumu komisijas locekles amatus, pamatojoties uz likuma “Par interešu konflikta novēršanu valsts amatpersonu darbībā” 4.panta otro daļu, 7.panta sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1.panta piektās daļas 1. un 2.punktu, izvērtējot konstatētos faktiskos apstākļus, secināms, ka Evitas Kokares amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Gulbenes novada pašvaldības domes 2009.gada 10.septembra nolikuma “Gulbenes novada pašvaldības vides aizsardzības jautājumu komisijas nolikums” 1.3.apakšpunktu, kas nosaka, ka komisijā darbojas 7 (septiņi) komisijas locekļi, kurus ieceļ un atbrīvo ar Domes lēmumu, likuma “Par interešu konflikta novēršanu valsts amatpersonu darbībā” 4.panta otro daļu, 7.panta sestās daļas 2.punktu, 8.1. panta ceturto prim daļu, piektās daļas 1. un 2.punktu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības vides aizsardzības jautājumu komisiju no 2025.gada 1.augusta šādā 7 locekļu sastāvā:
	1. Gunārs Ciglis - Gulbenes novada pašvaldības domes deputāts;
	2. Ivars Kažmers - Gulbenes novada iedzīvotājs;
	3. Elvijs Kantāns - Gulbenes novada iedzīvotājs;
	4. Ivars Skudra - Gulbenes novada iedzīvotājs;
	5. Andris Barkāns - Valsts meža dienesta Ziemeļaustrumu virsmežniecības inženieris vides aizsardzības jautājumos;
	6. Laima Šmite-Ūdre - Gulbenes novada Centrālās pārvaldes Īpašumu pārraudzības nodaļas ainavu arhitekte;
	7. Evita Kokare - Gulbenes labiekārtošanas iestādes personāla speciāliste.
2. ATZĪT par spēku zaudējušu Gulbenes novada pašvaldības domes 2018.gada 29.marta lēmumu “Par izmaiņām vides aizsardzības jautājumu komisijas sastāvā” (protokols Nr.4, 15.§), Gulbenes novada pašvaldības domes 2021.gada 26.augusta lēmuma Nr. GND/2021/974 “Par izmaiņām vides aizsardzības jautājumu komisijas sastāvā”(protokols Nr.14; 49.p) 1.punktu un Gulbenes novada pašvaldības domes 2023.gada 31.augusta lēmuma Nr. GND/2023/865 “Par izmaiņām vides aizsardzības jautājumu komisijas sastāvā” (protokols Nr.13; 106.p.) 2.punktu.
3. ATĻAUT Laimai Šmitei-Ūdrei savstarpēji savienot šādus amatus Gulbenes novada pašvaldībā – Gulbenes novada Centrālās pārvaldes Īpašumu pārraudzības nodaļas ainavu arhitektes un Gulbenes novada pašvaldības vides aizsardzības jautājumu komisijas locekles amatus.
4. ATĻAUT Evitai Kokarei savstarpēji savienot šādus amatus Gulbenes novada pašvaldībā – Gulbenes labiekārtošanas iestādes personāla speciālistes un Gulbenes novada pašvaldības vides aizsardzības jautājumu komisijas locekles amatus.
5. UZDOT Gulbenes novada Centrālās pārvaldes Juridiskajai un personālvadības nodaļai informēt Valsts ieņēmumu dienestu par valsts amatpersonu statusa izmaiņām Gulbenes novada pašvaldības vides aizsardzības jautājumu komisijā.
6. Lēmums stājas spēkā 2025.gada 1.augustā.

Gulbenes novada pašvaldības domes priekšsēdētājs N.Mazūrs